Document ID: /roh_data/filtered/fineweb-2-filterrobots_roh.jsonl.gz/26218

Il president ed il parlament duajan vegnir elegids il mars 2018 e survegnir in mandat d'almain trais onns, ha ditg Fajes al-Sarradsch en in pled a la televisiun.
En pli ha Fajes al-Sarradsch preschentà in plan cun nov puncts. Quel duai servir a surmuntar il problems cun la segirezza, la separaziun dal pajais e la nauscha situaziun economica.
Caos tranter regenza unitara, cunter-regenza e milissas armadas
Malgrà la regenza unitara controlleschan vinavant milissas armadas vastas parts dal pajais. La regenza unitara duai esser la regenza naziunala. Ella vegn protegida da l’ONU e lavura dapi il mars 2016 davent da la chapitala Tripolis. Davent da la citad da Bengasi en l’ost dal pajais regna ina cunter-regenza.
RR novitads 06:00